Répassy Márk Dániel laudációja

Répássy Márk Dániel a 11. N osztály informatikai rendszer- és alkalmazásüzemeltető technikus szakos tanulója.

Tanulmányi eredménye kimagasló, az elmúlt három évben jeles. Évek óta osztályelső, tanulmányai során szaktárgyi dicséreteket kapott. Minden tanulmányi feladatot képes könnyedén és magas színvonalon teljesíteni. Angol nyelvből előrehozott érettségi vizsgát tett.

Részt vett angol, fizika, informatika tanulmányi versenyeken. A Rákóczi-napok alkalmából rendezett fizikaversenyen csapatával első helyezést ért el. A Kisvárdai SZC részeként működő szakképző intézmények részvételével megrendezett Valentin-napi angol versenyen csapatával első helyezést ért el.

Nyugodt és kiegyensúlyozott természetű, munkavégzése precíz és pontos. Magatartása és szorgalma példás. Jellemével és teljesítményével ösztönzi a társait is a kiemelkedő munkára. Tisztelettudó és megbízható, diáktársai és tanárai bármikor számíthatnak rá.